CELEX: 32010D0728(01)
Language: ro
Date: 2010-11-29 00:00:00
Title: Decizia Comisiei din 29 noiembrie 2010 de stabilire a chestionarului care trebuie utilizat pentru raportarea cu privire la aplicarea Directivei 2008/1/CE a Parlamentului European și a Consiliului privind prevenirea și controlul integrat al poluării (IPPC) [notificată cu numărul C(2010) 8308] (Text cu relevanță pentru SEE) (2010/728/UE)

30.11.2010   
            
            
               RO
            
            
               Jurnalul Oficial al Uniunii Europene
            
            
               L 313/13
            
         DECIZIA COMISIEI
   din 29 noiembrie 2010
   de stabilire a chestionarului care trebuie utilizat pentru raportarea cu privire la aplicarea Directivei 2008/1/CE a Parlamentului European și a Consiliului privind prevenirea și controlul integrat al poluării (IPPC)
   [notificată cu numărul C(2010) 8308]
   (Text cu relevanță pentru SEE)
   (2010/728/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2008/1/CE a Parlamentului European și a Consiliului din 15 ianuarie 2008 privind prevenirea și controlul integrat al poluării (1), în special articolul 17,
   întrucât:
   
               (1)
            
            
               Articolul 17 alineatul (3) din Directiva 2008/1/CE prevede elaborarea de rapoarte privind aplicarea directivei și eficacitatea acesteia prin comparație cu alte instrumente ale UE în materie de mediu, în conformitate cu procedura prevăzută la articolul 6 din Directiva 91/692/CEE a Consiliului (2).
            
         
               (2)
            
            
               Articolul 17 alineatul (1) din Directiva 2008/1/CE prevede integrarea raportului care cuprinde datele reprezentative disponibile privind valorile limită în raportul general de aplicare.
            
         
               (3)
            
            
               Directiva 91/692/CEE prevede că raportul trebuie elaborat fie pe baza unui chestionar, fie a unei scheme elaborate de Comisie cu asistența comitetului instituit în temeiul articolului 6 din directivă.
            
         
               (4)
            
            
               Primul raport a cuprins perioada 2000-2002 inclusiv.
            
         
               (5)
            
            
               Cel de al doilea raport a cuprins perioada 2003-2005 inclusiv.
            
         
               (6)
            
            
               Cel de al treilea raport a cuprins perioada 2006-2008 inclusiv.
            
         
               (7)
            
            
               Cel de al patrulea raport va cuprinde perioada 2009-2011 inclusiv.
            
         
               (8)
            
            
               Luând în considerare experiența dobândită în aplicarea Directivei 2008/1/CE și în utilizarea chestionarelor anterioare, chestionarul pentru perioada 2009-2011 trebuie adaptat. Din motive de claritate, Decizia 2006/194/CE a Comisiei (3) trebuie înlocuită.
            
         
               (9)
            
            
               Măsurile prevăzute în prezenta decizie sunt conforme cu avizul emis de comitetul instituit în temeiul articolului 6 din Directiva 91/692/CEE,
            
         ADOPTĂ PREZENTA DECIZIE:
   Articolul 1
   (1)   Statele membre trebuie să utilizează chestionarul prevăzut în anexă pentru raportarea cu privire la aplicarea Directivei 2008/1/CE.
   (2)   Rapoartele care trebuie prezentate vizează perioada cuprinsă între 1 ianuarie 2009 și 31 decembrie 2011.
   Articolul 2
   Decizia 2006/194/CE se abrogă.
   Articolul 3
   Prezenta decizie se adresează statelor membre.
   
      Adoptată la Bruxelles, 29 noiembrie 2010.
      
         
            Pentru Comisie
         
         Janez POTOČNIK
         
            Membru al Comisiei
         
      
   
   
      (1)  JO L 24, 29.1.2008, p. 8.
   
      (2)  JO L 377, 31.12.1991, p. 48.
   
      (3)  JO L 70, 9.3.2006, p. 65.
   
      ANEXĂ
      PARTEA 1
      
         CHESTIONAR REFERITOR LA APLICAREA DIRECTIVEI 2008/1/CE PRIVIND PREVENIREA ȘI CONTROLUL INTEGRAT AL POLUĂRII (IPPC)
      
      
         Note generale:
      
      Acest al patrulea chestionar întocmit în temeiul Directivei 2008/1/CE vizează perioada 2009-2011. Luând în considerare experiența dobândită în aplicarea directivei și informațiile deja obținute prin intermediul primelor trei chestionare, prezentul chestionar se concentrează asupra modificărilor și progreselor realizate de statele membre în aplicarea efectivă a directivei. În ceea ce privește aspectele legate de transpunere, Comisia va lua toate măsurile necesare pentru a garanta transpunerea corectă și integrală a directivei în legislațiile naționale, asigurând în special monitorizarea atentă a procedurilor în constatarea încălcării obligațiilor prevăzute de dreptul UE.
      Acest chestionar lasă nemodificată cea mai mare parte a aspectelor conținute în Decizia 2006/194/CE în scopul de a se menține continuitatea și de a se permite comparațiile directe cu răspunsurile la chestionarele precedente. Dacă întrebările sunt similare celor din chestionarele anterioare, dacă situația a rămas neschimbată, se poate face pur și simplu trimitere la răspunsurile precedente. În cazul în care situația a evoluat, schimbările trebuie descrise într-un nou răspuns.
      Pentru răspunsurile la întrebările specifice referitoare la dispozițiile generale obligatorii sau la orientările oficiale emise de organe administrative, vă rugăm să furnizați informații de ansamblu privind tipul dispozițiilor sau al orientărilor și să indicați legăturile directe pe internet care trimit la acestea sau alte mijloace prin care pot fi accesate, după caz.
      Comisia intenționează să utilizeze platforma ReportNet (sau, după caz, platforma care succede acesteia) pentru a pune la dispoziția statelor membre un instrument electronic de raportare pe baza prezentului chestionar. În acest sens, Comisia recomandă cu fermitate utilizarea acestui instrument la îndeplinirea obligațiilor de raportare în scopul reducerii sarcinii administrative și al eficientizării analizei răspunsurilor.
      1.   Prezentare generală
      
      
                  1.1.
               
               
                  Au avut loc modificări semnificative ale legislației naționale sau regionale și ale sistemului (sistemelor) de autorizare care pun în aplicare Directiva 2008/1/CE de la ultima perioadă de raportare (2006-2008)? În caz afirmativ, descrieți modificările respective, precum și motivele pentru care au fost introduse și furnizați trimiterile la noua legislație.
               
            
                  1.2.
               
               
                  Au întâmpinat statele membre dificultăți în aplicarea Directivei 2008/1/CE în ceea ce privește resursele umane sub raportul disponibilității sau al capacității? În cazul unui răspuns afirmativ, descrieți dificultățile, precum și planurile de remediere a acestora.
               
            2.   Numărul de instalații și de autorizații [articolul 2 alineatele (3) și (4) și articolul 4]
      
      
                  2.1.
               
               
                  Furnizați detalii privind numărul de instalații astfel cum este definit de Directiva 2008/1/CE și de autorizații în funcție de tipul de activitate la sfârșitul perioadei de raportare, utilizând formatul și notele prevăzute în partea 2.
               
            
                  2.2.
               
               
                  Identificarea instalațiilor IPPC. În cazul în care este disponibilă, furnizați legătura la pagina de internet unde se pot accesa informațiile actualizate cuprinzând denumirile, amplasamentul și activitatea principală (anexa I) ale instalațiilor IPPC din țara dumneavoastră. Dacă astfel de informații nu sunt la disponibile în mod public, vă rugăm să prezentați lista tuturor instalațiilor individuale exploatate la sfârșitul perioadei de raportare (denumire, amplasament și activitate principală IPPC). Dacă nu este disponibilă o astfel de listă, vă rugăm să furnizați explicația acestui fapt.
               
            3.   Solicitări de autorizare (articolul 6)
      
      
                  3.1.
               
               
                  Descrieți dispozițiile generale obligatorii, documentele de orientare sau formularele de solicitare elaborate pentru a garanta că solicitările conțin toate informațiile prevăzute la articolul 6, fie la modul general, fie în legătură cu aspecte specifice (de exemplu metodologia utilizată pentru a evalua emisiile semnificative ale instalațiilor).
               
            4.   Coordonarea procedurii și a condițiilor de autorizare (articolele 7 și 8)
      
      
                  4.1.
               
               
                  Descrieți toate modificările aduse de la ultima perioadă de raportare în organizarea procedurilor de autorizare, în special privind nivelul autorităților competente și distribuția competențelor.
               
            
                  4.2.
               
               
                  Există dificultăți speciale, în sensul dispozițiile articolului 7, în asigurarea coordonării perfecte a procedurii și a condițiilor de autorizare, în special atunci când intervin mai multe autorități competente? Descrieți actele cu putere de lege sau documentele de orientare elaborate în această privință.
               
            
                  4.3.
               
               
                  Care sunt dispozițiile legale, procedurile sau orientările utilizate pentru a garanta că autoritățile competente refuză eliberarea unei autorizații atunci când o instalație nu îndeplinește cerințele Directivei 2008/1/CE? Furnizați informațiile disponibile privind numărul de refuzuri și circumstanțele în care au fost refuzate autorizațiile.
               
            5.   Legitimitatea și caracterul adecvat ale condițiilor de autorizare [articolul 3 alineatul (1) literele (d) și (f), articolul 9, articolul 17 alineatele (1) și (2)]
      
      
                  5.1.
               
               
                  Descrieți dispozițiile obligatorii generale sau orientările specifice elaborate pentru autoritățile competente, referitoare la următoarele aspecte:
                  
                              1.
                           
                           
                              procedurile și criteriile utilizate pentru a stabili valorile limită de emisie și celelalte condiții de autorizare;
                           
                        
                              2.
                           
                           
                              principiile generale utilizate pentru determinarea celor mai bune tehnici disponibile;
                           
                        
                              3.
                           
                           
                              aplicarea articolului 9 alineatul (4).
                           
                        
            
                  5.2.
               
               
                  Aspecte referitoare la documentele de referință privind cele mai bune tehnici disponibile (BREF) stabilite în temeiul articolului 17 alineatul (2) din Directiva 2008/1/CE
                  
                              1.
                           
                           
                              În termeni generali, cum se iau în considerare informațiile publicate de Comisie în temeiul articolului 17 alineatul (2), în general sau în cazuri specifice, la determinarea celor mai bune tehnici disponibile?
                           
                        
                              2.
                           
                           
                              Cum sunt utilizate în mod concret documentele BREF pentru a stabili condițiile de autorizare?
                           
                        
                              3.
                           
                           
                              Sunt documentele BREF (sau o parte dintre acestea) traduse?
                           
                        
                              4.
                           
                           
                              În ce măsură datele publicate de Comisie în temeiul articolului 17 alineatul (2) sunt o sursă utilă de informații pentru determinarea valorile limită de emisie, a parametrilor echivalenți și a măsurilor tehnice pe baza celor mai bune tehnici disponibile? Cum pot fi ele îmbunătățite?
                           
                        
            
                  5.3.
               
               
                  Alte aspecte referitoare la condițiile de autorizare
                  
                              1.
                           
                           
                              Au fost luate în considerare sistemele de management de mediu la stabilirea condițiilor de autorizare? În cazul unui răspuns afirmativ, în ce mod?
                           
                        
                              2.
                           
                           
                              Ce tipuri de condiții de autorizare sau alte măsuri au fost aplicate în general în sensul articolului 3 alineatul (1) litera (f) (readucerea amplasamentului unde a funcționat instalația la o stare satisfăcătoare la încetarea definitivă a activității) și cum au fost acestea puse în practică?
                           
                        
                              3.
                           
                           
                              Ce tipuri de condiții de autorizare au fost determinate, în general, în ceea ce privește eficiența energetică [articolul 3 alineatul (1) litera (d)]?
                           
                        
                              4.
                           
                           
                              A fost utilizată posibilitatea prevăzută la articolul 9 alineatul (3) de a nu impune cerințele privind eficiența energetică și, în cazul unui răspuns afirmativ, cum a fost aceasta aplicată?
                           
                        
            6.   Date reprezentative disponibile [articolul 17 alineatul (1)]
      
      
                  6.1.
               
               
                  Furnizați datele reprezentative disponibile cu privire la valorile limită stabilite pe categorii specifice de activități conform anexei I la Directiva 2008/1/CE și, după caz, la cele mai bune tehnici disponibile pe baza cărora au fost stabilite aceste valori, precum și la performanța de mediu aferentă.
                  Comisia va formula orientări pentru a răspunde la această întrebare, vizând două sectoare specifice. Datele raportate vor fi evaluate pentru a se compara, cât mai detaliat cu putință, valorile limită stabilite, performanța realizată și, acolo unde este cazul, nivelurile de emisii aferente celor mai bune tehnici disponibile din documentele BREF.
               
            7.   Dispoziții generale obligatorii [articolul 9 alineatul (8)]
      
      
                  7.1.
               
               
                  Pentru ce categorii de instalații s-au stabilit dispoziții generale obligatorii și, dacă este cazul, ce dispoziții obligatorii au fost impuse în conformitate cu dispozițiile articolului 9 alineatul (8)? Includeți trimiteri la dispozițiile generale obligatorii. Sub ce formă se prezintă aceste dispoziții (de exemplu cine le stabilește și ce statut juridic au)? La aplicarea acestor dispoziții se asigură luarea în considerare a factorilor locali [prevăzuți la articolul 9 alineatul (4)]?
               
            
                  7.2.
               
               
                  În cazul în care se cunoaște numărul, indicați câte instalații (fie ca valoare absolută, fie sub formă procentuală) au făcut obiectul acestor dispoziții până la sfârșitul perioadei de raportare?
               
            8.   Standarde de calitate a mediului (articolul 10)
      
      
                  8.1.
               
               
                  Au survenit cazuri în care se aplică articolul 10 și în care utilizarea celor mai bune tehnici disponibile este insuficientă pentru îndeplinirea unui standard de calitate a mediului [în sensul articolului 2 alineatul (7)]? În cazul unui răspuns afirmativ, oferiți exemple de asemenea cazuri și de măsuri suplimentare care au fost adoptate.
               
            9.   Modificări aduse instalațiilor [articolul 12 și articolul 2 alineatul (10)]
      
      
                  9.1.
               
               
                  Cum hotărăsc autoritățile competente în practică, în temeiul articolului 12, dacă „modificarea în exploatare” poate avea consecințe pentru mediu [articolul 2 alineatul (10)] și dacă respectiva modificare este o „modificare substanțială” care „poate avea efecte negative semnificative asupra ființelor umane sau asupra mediului” [articolul 2 alineatul (11)]? Indicați trimiterile la dispozițiile legale, orientările sau procedurile pertinente.
               
            10.   Revizuirea și actualizarea condițiilor de autorizare (articolul 13)
      
      
                  10.1.
               
               
                  Periodicitatea revizuirii și, după caz, a actualizării condițiilor de autorizare (articolul 13) este specificată în legislația națională sau regională sau este determinată prin alte mijloace, precum termenele prevăzute în autorizații? Dacă este vorba de alte mijloace, care sunt acestea? Indicați trimiterile la actele cu putere de lege, orientările sau procedurile pertinente.
               
            
                  10.2.
               
               
                  Care este frecvența reprezentativă a revizuirii condițiilor de autorizare? Dacă există diferențe între instalații sau sectoare, furnizați informațiile indicative disponibile.
               
            
                  10.3.
               
               
                  În ce constă procedura de revizuire și de actualizare a condițiilor de autorizare? Cum se pune în aplicare dispoziția privind revizuirea condițiilor de autorizare în cazul unor modificări substanțiale ale celor mai bune tehnici disponibile? Indicați trimiterile la actele cu putere de lege, orientările sau procedurile pertinente.
               
            11.   Respectarea condițiilor de autorizare (articolul 14)
      
      
                  11.1.
               
               
                  În ce mod se realizează în practică cerința prevăzută la articolul 14 conform căreia operatorii trebuie să informeze periodic autoritățile cu privire la rezultatele monitorizării emisiilor? Indicați trimiterile la reglementări, proceduri sau orientări specifice destinate autorităților competente pe această temă.
               
            
                  11.2.
               
               
                  Prezintă toți operatorii rapoarte de control periodice? Furnizați informații cu privire la frecvența reprezentativă cu care se comunică aceste informații. Dacă există diferențe între sectoare, furnizați informații care să ilustreze acest lucru, dacă sunt disponibile.
               
            
                  11.3.
               
               
                  În cazul în care acestea nu au fost deja transmise în cadrul rapoartelor întocmite în temeiul recomandării care prevede criteriile minime aplicabile inspecțiilor de mediu în statele membre, vă rugăm să furnizați informațiile disponibile privind următoarele puncte, în ceea ce privește instalațiile care intră sub incidența Directivei 2008/1/CE:
                  
                              1.
                           
                           
                              principalele elemente constitutive ale unei inspecții de mediu efectuate de autoritățile competente (descriere);
                           
                        
                              2.
                           
                           
                              numărul total de vizite la amplasament efectuate de autoritățile competente pe parcursul perioadei de raportare (număr);
                           
                        
                              3.
                           
                           
                              numărul total de instalații la care au avut loc astfel de vizite la amplasament pe parcursul perioadei de raportare (număr);
                           
                        
                              4.
                           
                           
                              numărul total de vizite la amplasament pe parcursul cărora s-au efectuat măsurători ale emisiilor și/sau eșantionări ale deșeurilor de către autoritățile competente sau în numele acestora pe durata perioadei de raportare (număr);
                           
                        
                              5.
                           
                           
                              tipul de măsuri (de exemplu sancțiuni sau alte măsuri) luate în urma unor accidente, incidente și cazuri de nerespectare a condițiilor de autorizare pe durata perioadei de raportare (descriere).
                           
                        
            12.   Informarea și participarea publicului (articolele 15 și 16)
      
      
                  12.1.
               
               
                  Care au fost, dacă este cazul, schimbările semnificative care au avut loc de la precedenta perioadă de raportare în ceea ce privește transpunerea legislației care prevede informarea și participarea publicului la procedura de autorizare conform Directivei 2008/1/CE (articolele 15 și 16)? Care au fost efectele acestor cerințe asupra autorităților competente, asupra solicitanților de autorizații și asupra publicului interesat?
               
            13.   Cooperare transfrontalieră (articolul 18)
      
      
                  13.1.
               
               
                  Au existat cazuri, în decursul perioadei de raportare, în care s-au aplicat dispozițiile articolului 18 în ceea ce privește informarea și cooperarea transfrontalieră? Furnizați exemple care să ilustreze procedurile generale utilizate.
               
            14.   Eficacitatea directivei
      
      
                  14.1.
               
               
                  Cum apreciază statele membre în general eficacitatea Directivei 2008/1/CE, între altele în comparație cu alte instrumente ale UE în materie de mediu? Pe baza studiilor și analizelor pertinente, dacă sunt disponibile, care au fost beneficiile și costurile estimative din punct de vedere al mediului ale aplicării Directivei 2008/1/CE (inclusiv costurile administrative și costurile de asigurare a conformității)? Indicați trimiterile la aceste studii și analize.
               
            15.   Observații generale
      
      
                  15.1.
               
               
                  Există anumite aspecte ale aplicării care pun probleme în țara dvs.? Dacă da, vă rugăm să precizați care sunt acestea.
               
            PARTEA 2
      
         MODELUL CARE TREBUIE UTILIZAT PENTRU A RĂSPUNDE LA ÎNTREBAREA 2.1
      
      
                  TIPUL INSTALAȚIEI
               
               
                  
                              A.
                           
                           
                              INSTALAȚII
                           
                        
               
                  
                              B.
                           
                           
                              MODIFICĂRI SUBSTANȚIALE
                           
                        
               
                  
                              C.
                           
                           
                              AUTORIZAȚII REVIZUIRE ȘI ACTUALIZARE
                           
                        
            
                  Cod
               
               
                  Principala activitate desfășurată în instalație în sensul anexei I la Directiva 2008/1/CE
               
               
                  
                              1.
                           
                           
                              Numărul de instalații
                           
                        
               
                  
                              2.
                           
                           
                              Numărul de instalații care dispun de o autorizație care respectă integral directiva IPPC
                           
                        
               
                  
                              3.
                           
                           
                              Numărul de modificări substanțiale efectuate pe parcursul perioadei de raportare în absența unei autorizații în conformitate cu articolul 12 alineatul (2)
                           
                        
               
                  
                              4.
                           
                           
                              Numărul de instalații pentru care autorizația IPPC a fost revizuită pe parcursul perioadei de raportare în conformitate cu articolul 13
                           
                        
               
                  
                              5.
                           
                           
                              Numărul de instalații pentru care autorizația IPPC a fost actualizată pe parcursul perioadei de raportare în conformitate cu articolul 13
                           
                        
            
                  1.
               
               
                  
                     Energie
                  
               
               
                   
               
               
                   
               
               
                   
               
               
                   
               
               
                   
               
            
                  1.1.
               
               
                  Ardere
               
               
                   
               
               
                   
               
               
                   
               
               
                   
               
               
                   
               
            
                  1.2.
               
               
                  Rafinării de petrol și gaz
               
               
                   
               
               
                   
               
               
                   
               
               
                   
               
               
                   
               
            
                  1.3.
               
               
                  Cuptoare de cocs
               
               
                   
               
               
                   
               
               
                   
               
               
                   
               
               
                   
               
            
                  1.4.
               
               
                  Instalații de gazeificare și lichefiere a cărbunelui
               
               
                   
               
               
                   
               
               
                   
               
               
                   
               
               
                   
               
            
                  2.
               
               
                  
                     Metale
                  
               
               
                   
               
               
                   
               
               
                   
               
               
                   
               
               
                   
               
            
                  2.1.
               
               
                  Prăjirea/sinterizarea minereurilor de metal
               
               
                   
               
               
                   
               
               
                   
               
               
                   
               
               
                   
               
            
                  2.2.
               
               
                  Producere de fontă sau oțel
               
               
                   
               
               
                   
               
               
                   
               
               
                   
               
               
                   
               
            
                  2.3 (a)
               
               
                  Laminoare la cald
               
               
                   
               
               
                   
               
               
                   
               
               
                   
               
               
                   
               
            
                  2.3 (b)
               
               
                  Forje
               
               
                   
               
               
                   
               
               
                   
               
               
                   
               
               
                   
               
            
                  2.3 (c)
               
               
                  Aplicarea de straturi metalice prin topire
               
               
                   
               
               
                   
               
               
                   
               
               
                   
               
               
                   
               
            
                  2.4.
               
               
                  Turnătorii
               
               
                   
               
               
                   
               
               
                   
               
               
                   
               
               
                   
               
            
                  2.5 (a)
               
               
                  Producerea de metale neferoase brute
               
               
                   
               
               
                   
               
               
                   
               
               
                   
               
               
                   
               
            
                  2.5 (b)
               
               
                  Fuziune de metale neferoase
               
               
                   
               
               
                   
               
               
                   
               
               
                   
               
               
                   
               
            
                  2.6.
               
               
                  Tratament de suprafață al metalelor și materialelor plastice
               
               
                   
               
               
                   
               
               
                   
               
               
                   
               
               
                   
               
            
                  3.
               
               
                  
                     Minerale
                  
               
               
                   
               
               
                   
               
               
                   
               
               
                   
               
               
                   
               
            
                  3.1.
               
               
                  Producerea de ciment sau var
               
               
                   
               
               
                   
               
               
                   
               
               
                   
               
               
                   
               
            
                  3.2.
               
               
                  Producerea de azbest
               
               
                   
               
               
                   
               
               
                   
               
               
                   
               
               
                   
               
            
                  3.3.
               
               
                  Fabricarea sticlei
               
               
                   
               
               
                   
               
               
                   
               
               
                   
               
               
                   
               
            
                  3.4.
               
               
                  Topirea de materiale minerale
               
               
                   
               
               
                   
               
               
                   
               
               
                   
               
               
                   
               
            
                  3.5.
               
               
                  Fabricarea de produce ceramice
               
               
                   
               
               
                   
               
               
                   
               
               
                   
               
               
                   
               
            
                  4.
               
               
                  
                     Produse chimice
                  
               
               
                   
               
               
                   
               
               
                   
               
               
                   
               
               
                   
               
            
                  4.1.
               
               
                  Producerea de produse chimice organice
               
               
                   
               
               
                   
               
               
                   
               
               
                   
               
               
                   
               
            
                  4.2.
               
               
                  Producerea de produse chimice anorganice
               
               
                   
               
               
                   
               
               
                   
               
               
                   
               
               
                   
               
            
                  4.3.
               
               
                  Producerea de îngrășăminte
               
               
                   
               
               
                   
               
               
                   
               
               
                   
               
               
                   
               
            
                  4.4.
               
               
                  Producerea de produse de protecție a plantelor/biocide
               
               
                   
               
               
                   
               
               
                   
               
               
                   
               
               
                   
               
            
                  4.5.
               
               
                  Producerea de produse farmaceutice
               
               
                   
               
               
                   
               
               
                   
               
               
                   
               
               
                   
               
            
                  4.6.
               
               
                  Producerea de explozivi
               
               
                   
               
               
                   
               
               
                   
               
               
                   
               
               
                   
               
            
                  5.
               
               
                  
                     Deșeuri
                  
               
               
                   
               
               
                   
               
               
                   
               
               
                   
               
               
                   
               
            
                  5.1.
               
               
                  Eliminarea sau recuperarea deșeurilor periculoase
               
               
                   
               
               
                   
               
               
                   
               
               
                   
               
               
                   
               
            
                  5.2.
               
               
                  Incinerarea deșeurilor urbane
               
               
                   
               
               
                   
               
               
                   
               
               
                   
               
               
                   
               
            
                  5.3.
               
               
                  Eliminarea deșeurilor nepericuloase
               
               
                   
               
               
                   
               
               
                   
               
               
                   
               
               
                   
               
            
                  5.4.
               
               
                  Depozite de deșeuri
               
               
                   
               
               
                   
               
               
                   
               
               
                   
               
               
                   
               
            
                  6.
               
               
                  
                     Altele
                  
               
               
                   
               
               
                   
               
               
                   
               
               
                   
               
               
                   
               
            
                  6.1 (a)
               
               
                  Producerea de pastă de hârtie
               
               
                   
               
               
                   
               
               
                   
               
               
                   
               
               
                   
               
            
                  6.1 (b)
               
               
                  Producerea de hârtie și carton
               
               
                   
               
               
                   
               
               
                   
               
               
                   
               
               
                   
               
            
                  6.2.
               
               
                  Pretratarea sau vopsirea fibrelor sau a materialelor textile
               
               
                   
               
               
                   
               
               
                   
               
               
                   
               
               
                   
               
            
                  6.3.
               
               
                  Tăbăcirea pieilor
               
               
                   
               
               
                   
               
               
                   
               
               
                   
               
               
                   
               
            
                  6.4 (a)
               
               
                  Abatoare
               
               
                   
               
               
                   
               
               
                   
               
               
                   
               
               
                   
               
            
                  6.4 (b)
               
               
                  Tratarea și prelucrarea produselor alimentare
               
               
                   
               
               
                   
               
               
                   
               
               
                   
               
               
                   
               
            
                  6.4 (c)
               
               
                  Tratarea și prelucrarea laptelui
               
               
                   
               
               
                   
               
               
                   
               
               
                   
               
               
                   
               
            
                  6.5.
               
               
                  Eliminarea și reciclarea carcaselor animale
               
               
                   
               
               
                   
               
               
                   
               
               
                   
               
               
                   
               
            
                  6.6 (a)
               
               
                  Creșterea intensivă a păsărilor
               
               
                   
               
               
                   
               
               
                   
               
               
                   
               
               
                   
               
            
                  6.6 (b)
               
               
                  Creșterea intensivă a porcilor
               
               
                   
               
               
                   
               
               
                   
               
               
                   
               
               
                   
               
            
                  6.6 (c)
               
               
                  Creșterea intensivă a scroafelor
               
               
                   
               
               
                   
               
               
                   
               
               
                   
               
               
                   
               
            
                  6.7.
               
               
                  Tratarea suprafețelor cu solvenți organici
               
               
                   
               
               
                   
               
               
                   
               
               
                   
               
               
                   
               
            
                  6.8.
               
               
                  Producerea de cărbune sau de electrografit
               
               
                   
               
               
                   
               
               
                   
               
               
                   
               
               
                   
               
            
                  6.9.
               
               
                  Captura de fluxuri de CO2 (Directiva 2009/31/CE a Parlamentului European și a Consiliului)
               
               
                   
               
               
                   
               
               
                   
               
               
                   
               
               
                   
               
            
                  Total
               
               
                   
               
               
                   
               
               
                   
               
               
                   
               
               
                   
               
               
                   
               
            
         Note explicative privind modelul:
      
      Cu excepția cazului în care se indică altfel, cifrele trebuie să reflecte situația la sfârșitul perioadei de raportare (31 decembrie 2011).
      Colectarea datelor în tabelul de față se va baza pe „numărul de instalații” și pe „numărul de modificări substanțiale” utilizând definiția operațională a „instalației” prevăzută la articolul 2 alineatul (3) și a „modificării substanțiale” prevăzută la articolul 2 alineatul (11) din Directiva 2008/1/CE.
      „Tipul instalației” se referă la activitatea principală desfășurată în instalație. Instalațiile trebuie raportate numai cu o singură activitate, inclusiv atunci când în instalația respectivă se desfășoară mai multe activități IPPC.
      Notele de mai jos oferă orientări și explicații suplimentare referitoare la datele solicitate în tabel. Se solicită statelor membre să completeze tabelul cât mai detaliat cu putință.
      A.   NUMĂRUL DE INSTALAȚII
      
                  1.
               
               
                  Numărul de instalații IPPC: numărul total de instalații (atât existente, cât și noi) exploatate în statele membre la sfârșitul perioadei de raportare indiferent de statutul autorizației de care dispun.
               
            
                  2.
               
               
                  Numărul de instalații care dispun de o autorizație ce respectă integral directiva IPPC: numărul total de instalații IPPC care dispun de una sau mai multe autorizații acordate în conformitate cu Directiva IPPC (inclusiv autorizațiile anterioare intrării în vigoare a Directivei IPPC care au fost revizuite/actualizate), indiferent de data la care au fost eliberate autorizațiile sau dacă au fost revizuite, actualizate sau modificate/reînnoite, indiferent de motiv.
                  La numărarea instalațiilor care trebuie raportate, statele membre trebuie să ia în considerare situația autorizației (autorizațiilor) de care dispune fiecare instalație la sfârșitul perioadei de raportare. Vă rugăm să remarcați că numerele se referă la instalații și nu la autorizații (acceptându-se faptul că o instalație poate dispune de mai multe autorizații și invers).
                  Regula de consecvență: Diferența dintre valorile înscrise în coloana 1 și cele înscrise în coloana 2 trebuie să fie egală cu numărul de instalații care nu dispun de o autorizație care să respecte integral Directiva IPPC, indiferent de motiv (neîncheierea procedurii, neacoperirea tuturor activităților etc.). În cazul în care acest număr este diferit de zero, acest lucru indică o potențială încălcare a dispozițiilor IPPC.
               
            B.   MODIFICĂRI SUBSTANȚIALE
      
                  3.
               
               
                  Numărul de modificări substanțiale efectuate pe parcursul perioadei de raportare în absența unei autorizații în conformitate cu articolul 12 alineatul (2): numărul de modificări substanțiale de care au cunoștință autoritățile competente și care au fost efectuate de operatori în absența unei autorizații în sensul articolului 12 alineatul (2).
                  În cazul în care acest număr este diferit de zero, acest lucru indică o potențială încălcare a dispozițiilor Directivei IPPC.
               
            C.   REVIZUIREA ȘI ACTUALIZAREA AUTORIZAȚIILOR
      
                  4.
               
               
                  Numărul de instalații IPPC pentru care autorizația IPPC a fost revizuită pe parcursul perioadei de raportare în conformitate cu articolul 13: numărul total de instalații care dispun de una sau mai multe autorizații care au fost revizuite în conformitate cu articolul 13.
               
            
                  5.
               
               
                  Numărul de instalații IPPC pentru care autorizația IPPC a fost actualizată pe parcursul perioadei de raportare în conformitate cu articolul 13: numărul total de instalații care dispun de una sau mai multe autorizații care au fost actualizate în conformitate cu articolul 13.